CELEX: 62012CA0155
Language: et
Date: 2013-06-27 00:00:00
Title: Kohtuasi C-155/12: Euroopa Kohtu (esimene koda) 27. juuni 2013 . aasta otsus (Naczelny Sąd Administracyjny (Poola) eelotsusetaotlus) — Minister Finansów versus RR Donnelley Global Turnkey Solutions Poland Sp. z o.o. (Käibemaks — Direktiiv 2006/112/EÜ — Artiklid 44 ja 47 — Koht, kus maksustatavaid tehinguid arvatavalt tehakse — Seos maksustamisega — Mõiste „kinnisasjaga seotud teenuste osutamine” — Kauba ladustamisega seotud piiriülene kompleksteenus)

3.8.2013   
            
            
               ET
            
            
               Euroopa Liidu Teataja
            
            
               C 225/30
            
         Euroopa Kohtu (esimene koda) 27. juuni 2013. aasta otsus (Naczelny Sąd Administracyjny (Poola) eelotsusetaotlus) — Minister Finansów versus RR Donnelley Global Turnkey Solutions Poland Sp. z o.o.
   (Kohtuasi C-155/12) (1)
   
   (Käibemaks - Direktiiv 2006/112/EÜ - Artiklid 44 ja 47 - Koht, kus maksustatavaid tehinguid arvatavalt tehakse - Seos maksustamisega - Mõiste „kinnisasjaga seotud teenuste osutamine” - Kauba ladustamisega seotud piiriülene kompleksteenus)
   2013/C 225/50
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Hageja: Minister Finansów
   
      Kostja: RR Donnelley Global Turnkey Solutions Poland Sp. z o.o.
   
      Ese
   
   Eelotsusetaotlus — Naczelny Sad Administracyjny — Nõukogu 28. novembri 2006. aasta muudetud direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) artiklite 44 ja 47 tõlgendamine — Maksustatavate tehingute koha kindlaksmääramine — Mõiste „kinnisvaraga seotud teenuste osutamine” — Kaupade ladustamise piiriülene kompleksteenus, mida osutatakse teises liikmesriigis või kolmandas riigis asuvale lepingupartnerile ja mis hõlmab kauba vastuvõtmist Poola ladudes, selle paigaldamist, ladustamist, maha- ja pealelaadimist, ümberpakendamist ning tagasisaatmist kliendile
   
      Resolutsioon
   
   Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (muudetud nõukogu 12. veebruari 2008. aasta direktiiviga 2008/8/EÜ) artiklit 47 tuleb tõlgendada nii, et ladustamise kompleksteenuse osutamine, mis hõlmab kauba vastuvõttu laos ja paigutamist sobivatele riiulitele, kauba ladustamist, pakendamist, kauba väljastamist ning selle maha- ja pealelaadimist, kuulub selle artikli kohaldamisalasse vaid juhul, kui ladustamine kujutab endast ühe tehingu põhiteenust ja kui selle teenuse saajatele on antud konkreetselt määratletud kinnisasja osaline või täielik kasutusõigus.
   
      (1)  ELT C 184, 23.6.2012.